Oficiālais Vēstnesis L 236 , 23/09/2003 Lpp. 0853 - 0854



7. NODOKĻU POLITIKA 1. 31977 L 0388: Padomes Sestā direktīva 77/388/EEK ( 1977. gada 17. maijs) par to, kā saskaņojami dalībvalstu tiesību akti par apgrozījuma nodokļiem - Kopēja pievienotās vērtības nodokļu sistēma: vienota aprēķinu bāze (OV L 145, 13.6.1977., 1. lpp.), kurā jaunākos grozījumus izdara: - 32002 L 0038: Padomes 7.5.2002. Direktīva 2002/38/EK (OV L 128, 15.5.2002., 41. lpp.). a) Atkāpjoties no Direktīvas 77/388/EEK 12. panta 3. punkta a) apakšpunkta, Ungārija var saglabāt: i) līdz 2007. gada 31. decembrim — samazinātu pievienotās vērtības nodokļa likmi, kas nav zemāka par 12 %, attiecībā uz ogļu, ogļu brikešu un koksa, kā arī malkas un kokogļu piegādēm un vietējo apkures pakalpojumu sniegšanu, un ii) līdz 2007. gada 31. decembrim vai līdz direktīvas 28.l pantā paredzētā pārejas laikposma beigām, atkarībā no tā, kurš termiņš beidzas agrāk, — samazinātu pievienotās vērtības nodokļa likmi, kas nav zemāka par 12 %, attiecībā uz sabiedriskās ēdināšanas pakalpojumiem un līdzīgās iestādēs tirgotu pārtikas produktu piegādēm, b) Neskarot oficiālu lēmumu, kas jāpieņem atbilstīgi Direktīvas 77/388/EEK 12. panta 3. punkta b) apakšpunktā izklāstītajai procedūrai, Ungārija var vienu gadu pēc pievienošanās dienas saglabāt samazinātu pievienotās vērtības nodokļa likmi, kas nav zemāka par 5 %, attiecībā uz dabasgāzes un elektroenerģijas piegādēm; c) Piemērojot Direktīvas 77/388/EEK 28. panta 3. punkta b) apakšpunktu, Ungārija var saglabāt atbrīvojumu no pievienotās vērtības nodokļa pasažieru starptautiskajiem pārvadājumiem, kas minēti direktīvas F pielikuma 17. punktā, kamēr nav izpildīts direktīvas 28. panta 4. punktā izklāstītais nosacījums vai kamēr tādu pašu atbrīvojumu piemēro kāda no pašreizējām dalībvalstīm, atkarībā no tā, kurš termiņš beidzas agrāk. 2. 31992 L 0079: Padomes Direktīva 92/79/EEK ( 1992. gada 19. oktobris) par nodokļu saskaņošanu cigaretēm (OV L 316, 31.10.1992., 8. lpp.), kurā jaunākos grozījumus izdara: - 32002 L 0010: Padomes 12.2.2002. Direktīva 2002/10/EK (OV L 46, 16.2.2002., 26. lpp.). Atkāpjoties no Direktīvas 92/79/EEK 2. panta 1. punkta, Ungārija var līdz 2008. gada 31. decembrim atlikt vispārējā minimālā akcīzes nodokļa uzlikšanu mazumtirdzniecības cenai (iekļaujot visus nodokļus) cigaretēm vispieprasītākajā cenu kategorijā, ar nosacījumu, ka šajā laikposmā Ungārija pakāpeniski pielāgo savas akcīzes nodokļa likmes vispārējam minimālajam akcīzes nodoklim, kas paredzēts direktīvā. Neskarot 8. pantu Padomes Direktīvā 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību [4], un informējot Komisiju, dalībvalstis var laikā, kamēr tiek piemērota iepriekš paredzētā atkāpe, attiecībā uz cigaretēm, ko attiecīgajās valstīs varētu ievest no Ungārijas, papildus nemaksājot akcīzes nodokli, saglabāt tādus pašus kvantitatīvos ierobežojumus, kādi tiek piemēroti ievešanai no trešām valstīm. Dalībvalstis, kas izmanto šādu iespēju, var veikt vajadzīgās pārbaudes, ar nosacījumu, ka šādas pārbaudes neiespaido iekšējā tirgus pareizu darbību. [4] OV L 76, 23.3.1992., 1. lpp. Direktīvā jaunākie grozījumi izdarīti ar Direktīvu 2000/47/EK (OV L 193, 29.7.2000., 73. lpp.). --------------------------------------------------